Ek vind dit die maklikste om die letters wat ek vir die opskrif uitsny of die titelraampie afsonderlik te maak en dit dan op my uitleg vas te plak. Op dié manier kan ek dit rondskuif en kyk waar dit die beste lyk en pas. Dit is dan ook makliker om 'n fout reg te stel. As ek alfabetletters gebruik wat ek van stelle gedruk het, en dit dalk 'n bietjie te groot lyk, kan ek nog 'n bladsy teen 75% of kleiner druk. 'n Mens kan ook die gratis, gekoppelde opskrifmaker vir fotoplakboekwerk gebruik om kitsopskrifte te maak.